S-278/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. maí 2018, á hendur V-kk-þgf H-kk-þgf E-kk-þgf, kt. 000000-0000, [...], Reykjavík fyrir eftirtalin brot framin aðfaranótt laugardagsins 18. ágúst 2017:

Umferðarlagabrot með því að hafa ekið bifreiðinni [...] sviptur ökurétti og undir áhrifum áfengis (vínandamagn í blóði mældist 1,03 ‰ ) austur Bústaðaveg í Reykjavík, við Suðurhlíð, uns aksturinn var stöðvaður skömmu síðar.

Telst þetta varða við 1. mgr., sbr. 2. mgr., 45. gr. og 1. mgr. 48 gr., allt sbr. 100 gr.

Ragnar sakargiftir með því að hafa, er lögregla hafði afskipti af ákærða í framangreint skipti, skýrt lögreglu rangt frá nafni sínu og kennitölu með því að framvísa ökuskírteini A, kt. 000000-0000, og þannig leitast við að koma því til leiðar að A yrði sakaður um refsiverðan verknað, en ekki komst upp um háttsemina fyrr en eftir að A var send sektargerð vegna málsins tæpum tveimur mánuðum síðar.

Telst brot þetta varða við 1. mgr. 148. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1989. Hann á að baki nokkurn sakaferil sem nær aftur til ársins 2009. Samkvæmt framlögðu sakavottorði, dagsettu 8. maí 2018, gekkst hann undir sektarrefsingu með lögreglustjórasáttum vegna umferðarlagabrota, 25. september 2009 og 22. júní 2010. Hann var sakfelldur meðal annars fyrir sviptingarakstur með dómi, 12. nóvember 2010, en um hegningarauka var að ræða. Ákærði gekkst undir viðurlagaákvörðun, 1. september 2011, fyrir hraða- og sviptingarakstur. Þá var hann dæmdur til að sæta fangelsi í átta mánuði fyrir sviptingar- og fíkniefnaakstur, 18. september 2012. Ákærði gekkst undir sektarrefsingu með lögreglustjórasátt meðal annars vegna sviptingaraksturs, 3. janúar 2013. Hann var sakfelldur fyrir þjófnað, fíkniefna- og vopnalagabrot sem og sviptingar- og fíkniefnaakstur með dómi 24. maí 2013. Var refsingin að hluta til hegningarauki við eldri dóm. Nú síðast var ákærði dæmdur til að sæta fangelsi í fjóra mánuði fyrir fíkniefna- og sviptingarakstur með dómi Héraðsdóms Reykjavíkur, uppkveðnum 12. júní 2014.

Ákærði hefur játað brot sín greiðlega og verður það virt til refsilækkunar. Þá kom það fram fyrir dómi að ákærði sé nú í vímuefnameðferð og sæki AA-fundi reglulega.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í sex mánuði.

Með vísan til lagaákvæða í ákæru ber að árétta ævilanga sviptingu ökuréttar ákærða frá birtingu dóms þessa að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur, að meðtöldum virðisaukaskatti, og 24.255 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf H-kk-nf E-kk-nf, sæti fangelsi í sex mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur og 24.255 krónur í annan sakarkostnað.

L-kvk-nf R-kvk-nf S-kvk-nf